VM i håndbold 1970 (mænd)

Verdensmesterskabet i håndbold for mænd 1970 var det syvende (indendørs) VM i håndbold. Slutrunden blev afholdt i Frankrig i perioden 26. februar – 8. marts 1970.

De 16 deltagende nationer spillede først en indledende runde i fire grupper med fire hold, hvorfra de to bedste i hver gruppe gik videre til kvartfinalerne. De fire treere spillede om placeringerne 9-12.

Rumænien blev verdensmester for tredje gang ved at slå DDR 13-12 i finalen efter 2 gange forlænget spilletid. Bronzemedaljerne gik til Jugoslavien, der vandt 29-12 over Danmark i bronzekampen.

Ud over VM-titlen spillede holdene om seks ledige pladser i håndboldturneringen ved de olympiske lege i 1972. De seks pladser gik til de seks bedst placerede hold ved VM, når man fraregnede Vesttyskland, der som værtsland var direkte kvalificeret til OL-turneringen. De seks OL-pladser gik derfor til Rumænien, DDR, Jugoslavien, Danmark, Sverige og Tjekkoslovakiet.

Slutrunde

Indledende runde 

De 16 hold var inddelt i fire grupper med fire hold. Hver gruppe spillede en enkeltturnering alle-mod-alle. De to bedst placerede hold i hver gruppe gik videre til kvartfinalerne, mens de fire treere gik videre til placeringskampene om 9.- til 12.-pladsen.

Gruppe A

Gruppe B

Gruppe C

Gruppe D

Placeringsrunde om 9.- til 12.-pladsen 

De fire treere fra grupperne i den indledende runde spillede om 9.- til 12.-pladsen.

Finalekampe 
Kvartfinalerne havde deltagelse af de to bedst placerede hold fra hver gruppe i den indledende runde. De fire vindere af kvartfinalerne gik videre til semifinaler, mens taberne måtte spille om 5.- til 8.-pladsen.

Placeringskampe om 5.- til 8.-pladsen

Medaljevindere

Samlet rangering

Kvalifikation 

Formålet med kvalifikationen var at finde de 16 hold til slutrunden om VM i håndbold 1970 i Frankrig. Værtslandet Frankrig og de tre bedst placerede hold ved det seneste VM, Tjekkoslovakiet, Danmark og Rumænien var automatisk kvalificeret til slutrunden, og det efterlod 12 ledige pladser at spille om. Holdene blev fundet ved kvalifikationsturneringer på de respektive kontinenter, som var blevet tildelt følgende antal af disse 12 hold:

Europa og Afrika 

Fra Europa og Afrika var Frankrig som værtsland og de tre bedst placerede hold ved det seneste VM, Tjekkoslovakiet, Danmark og Rumænien, automatisk kvalificerede. Derudover spilledes der om otte ledige pladser ved VM-slutrunden.

De resterende 20 tilmeldte hold blev inddelt i ti playoff-opgør, hvor holdene mødtes ude og hjemme, og de ti samlede vindere kvalificerede sig til VM-slutrunden i Frankrig. To af playoff-opgørene blev imidlertid aldrig afviklet. I opgøret mellem Sverige og Portugal, meldte portugiserne afbud, og svenskerne kvalificerede sig dermed til slutrunden uden at spille. Det samme blev tilfældet for Polen, som profiterede af et afbud fra Marokko.

Kvalifikationskampene blev spillet i perioden november til december 1969.

Panamerika 

Den panamerikanske kvalifikation havde deltagelse af to hold, Canada og USA, som mødtes i et playoff-opgør, der blev afviklet over to kampe – ude og hjemme. Canada vandt det samlede opgør med 40-34 men blev efterfølgende diskvalificeret for brug af en ulovlig spiller. Derfor kvalificerede USA sig til VM-slutrunden.

Kilder / eksterne henvisninger 
 International Handball Federation
 IHF – Officielle resultater
 World Handball Archive – Men Handball World Championship 1970 
 World Handball Archive – Men Handball World Championship 1970 European Qualification 
 Men Handball WORLD CHAMPIONSHIP 1970 America Qualification 

 Vi skulle have vundet VM... tre år senere  – bt.dk, 26. januar 2007.

Noter 

1970 (mænd)
Håndbold i 1970